Im Nijasi is in Schahimardan, des si a Zeidl laung noch eam Hamza-Abad gnennd hod, in de 1960a-Joa a Mausoleum und a Museum baud woan. Im 89a-Joa, zu seim 100. Gebuatstog, hod a a neichs Denkmoi und a neichs Museum kriagd. DBevöikarung vu Schahimardan respektiad auf da oan Seitn sei Leistung fiad Literatua, auf da aundan Seitn moanans owa, dass a ned grod vüi drüwa nochdocht hod, wos a so zsaummgredt hod, und dass a de lokaln heiling Stättn ned respektiad hod.